วันนี้หนูคันสะดือเเล้วก้รู้สึกเหมือนมีน้ำเเล้วก้รู้สึกมีตุ่มๆเลยก้มไปดูค่ะเเล้วน้ำอันนั้นก้มีกลิ่นด้วยค่ะเเต่ไม่เเรงอยากรู้ว่าเป็นอะไรตอนนี้หนูกลัวมากเลยค่ะ
สวัสดีค่ะ น้ำที่ซึมออกจากสะดือ อาจเกิดจาก- มีภาวะปัสสาวะรั่วออกทางสะดือ (Patent Urachus) ตามปกติท่อสะดือที่ต่อระหว่างกระเพาะปัสสาวะกับสะดือจะปิดลงสนิทหลังเราเกิด แต่ในบางกรณีที่ผู้ป่วยมีท่อสะดือที่เปิดออก จะทำให้เกิดการการไหลย้อนของน้ำปัสสาวะขึ้นมาที่สะดือได้ และทำให้มีกลิ่นเหม็นของปัสสาวะ และอาจทำให้มีโอกาสติดเชื้ออักเสบที่กระเพาะปัสสาวะได้บ่อยๆ- มีซีสต์ในสายสะดือ (urachal cyst) เป็นการเกิดซีสต์หรือถุงน้ำขึ้นในท่อสะดือที่ไม่ได้ปิดสนิทตั้งแต่หลังเกิดมา ทำให้อาจมีของเหลวสะสมอยู่กลายเป็นถุงน้ำในท่อสะดือ ทำให้มีน้ำสีขุ่นหรือมีเลือดปนไหลออกมาจากสะดือ ร่วมกับอาการสะดือเหม็นได้ หากมีการอักเสบติดเชื้อ ก็จะคลำได้เป็นก้อนแข็งบริเวณใต้สะดือ ร่วมกับอาการเจ็บ ปวด มีไข้- มีซีสต์ไขมันใต้ผิวหนัง (Sebaceous cyst) เกิดจากเซลล์ผิวหนังชั้นนอกอยู่ผิดที่ โดยไปอยู่ในผิวชั้นหนังแท้แล้วผลิตสารเคอราตินสะสมจนเกิดซีสต์ขึ้น อาการคือจะคลำได้เป็นก้อนหรือตุ่มที่ค่อนข้างนิ่ม อาจพบรูเปิดจากก้อน และหากบีบออกอาจเห็นมีสารสีขาวคล้ายเนย มีกลิ่นเหม็น ดูคล้ายหนองแนะนำว่าควรไปพบศัลยแพทย์ เพื่อตรวจว่าเกิดจากสาเหตุใดค่ะ จะได้รักษาให้ตรงกับโรคที่เป็น ในเบื้องต้น ก็ไม่ควรไปแคะ แกะเกาสะดือ หากมีน้ำไหล ก็ให้ใช้กระดาษชำระหรือสำลีเช็ดทำความสะอาดบ่อยๆ เพื่อไม่ให้เกิดการหมักหมมติดเชื้อตามมาค่ะ